**СПРАВКА**

с постъпилите в Министерството на транспорта, информационните технологии и съобщенията становища

по *Проект за изменение и допълнение на Националния план за разпределение на радиочестотния спектър*

| **Изготвил становището** | **Становище** | **Приема се/Не се приема** | **Мотиви** |
| --- | --- | --- | --- |
|  | | | | |
| **Комисия за регулиране на съобщенията** | 1. **По § 2** – в таблицата по § 2, в радиочестотни ленти 22.5-22.55 GHz, 22.55-23.15 GHz,23.15-23.55 GHz и 23.55-23.6 GHz да се въведе забележка 48. От същите ленти да отпадне забележка 83.  **Мотиви:** Съгласно новата забележка 83 (§ 8 от Проекта за изменение и допълнение на НПРРЧС), въедена в таблицата по § 2, радиочестотни ленти 22.540-22.568 GHz и 23.548-23.576 GHz се използват за нуждите на национална сигурност без да се извършва съгласуване с КРС.  При определянето на двете ленти за национална сигурност остава свободен само един канал, в който да се разгръща мрежата на едно от работещите в обхват 23 GHz предприятие. Поради тази причина този канал не може да бъде определен като защитен между тази мрежа и бъдещата мрежа за национална сигурност. Предвид това е необходимо в НПРРЧС да се въведе забележка 48, съгласно която КРС да съгласува ползването на ленти за национална сигурност (22.540-22.568 GHz и 23.548-23.576 GHz), с оглед изпълняване на едно от своите правомощия за осигуряване на ефективно управление на радиочестотния спектър за граждански нужди.  Съгласно разпоредбата на забележка 48 от НПРРЧС, отделните честоти и радиочестотни ленти могат да се използват за нуждите на национална сигурност след съгласуване с Комисията за регулиране на съобщенията. Към момента, в радиочестотни ленти 22.5-22.55 GHz, 22.55-23.15 GHz, 23.15-23.55 GHz и 23.55-23.6 GHz, КРС е издала разрешения за 890 двупосочни радиорелейни участъка (РРУ) по Препоръка СЕРТ/ЕRС Т/R 13-02 Анекс А за територията на цялата страна. Тези ленти са подходящи за участъци с разстояния от 5 до 10 км и се използват интензивно за опорни мрежи на предприятията в и около големите градове.  При разгръщането на бъдещата опорно-информационна мрежа на националната сигурност в канала, който ще бъде определен за ползване на територията на цялата страна, е необходимо в КРС да се предоставят технически параметри на тази радиорелейна мрежа с цел избягване на вредни смущения от и към мрежите на предприятията, осъществяващи електронни съобщения за граждански нужди (особено граждански радиорелейни участъци, работещи на 8-ми канал с 56 МНz лента по Препоръка СЕРТ/ЕRС Т/R 13-02 Анекс А). От особено значение е да се спазват статусите на приемниците и предавателите спрямо тези на съществуващите граждански мрежи (висок или нисък) при проектирането на радиорелейната мрежа в обхват 23 GHz за конкретни географски точки или координационни зони около тези точки (при обхват 23 GHz тези зони са от порядъка на 200-300 метра).  Също така е важно, при планирането на гражданските мрежи в този обхват, в КРС да е налична определена информация, включваща техническите параметри на действащите мрежи на национална сигурност, с цел избягване на взаимни смущения с мрежите на предприятията.  Съгласно стандарт БДС ЕN302 217 и конкретните маски при различна ширина и модулация на даден канал, при евентуално разполагане на РРУ на МВР в географската координационна зона на широколентов граждански РРУ и некоректни статуси (конфликт с висок/нисък статус) и отчитайки терена, може да възникнат смущения с немалко ниво (около 5-7 dB) в приемника на РРУ на МВР.  Във връзка с изложеното, считаме, че в процеса на съгласуване по забележка 48 е необходимо да се постави изискване към МВР да предоставя в КРС актуална таблица с техническите параметри на пуснати в действие РРУ в обхват 23 GHz с цел координация и съгласуване с гражданските мрежи в този обхват. Така ще се изпълни една от основните цели на ЗЕС за насърчаване ефикасното ползване и гарантиране ефективното управление на ограничените ресурси, включително а радиочестотния спектър, което от своя страна води до ползи за обществото като цяло.  **2. По § 5** – в забележка 64 след датата *„31.05.2020 г.“* да се добави текстът *„в съответствие с техническите условия за безжични широколентови електронни съобщителни услуги, определени в приложението на Решение за изпълнение (ЕС) 2016/687“.*  **Мотиви:** Предложението е с оглед определяне на условия за използване на радиочестотни ленти 698-703 MHz и 753-758 MHz от национална подвижна радиокомуникационна мрежа за обществена безопасност, защита на населението и реакция при бедствия (PPDR-Public Protection and Disaster Relief). Това е необходимо с цел осигуряване на PPDR мрежата с гражданските мрежи в обхват 700 MHz, както и с цел осигуряване на защита на радиослужба радиоразпръскване под 694 MHz в съответствие с Решение за изпълнение (ЕС) 2016/687.  **3.** §8 да се измени, както следва:  *„§8. Забежка 83 се заличава.“*  **Мотиви:** Виж мотивите по т. 1. | Не се приема  Приема се  Не се приема | Въвеждането на забележка 83 (нова) в радиочестотни ленти 22.5-22.55 GHz, 22.55-23.15 GHz, 23.15-23.55 GHz и 23.55-23.6 GHz (обхват 23 GHz) е свързано с освобождаването на равностойна радиочестотна лента в обхват 26 GHz от националната сигурност и реципрочното предоставяне на еквивалентен радиочестотен спектър в обхват 23 GHz. Освобождаването на радиочестотните ленти посочени в действащата забележка 83 от обхват 26 GHz е свързано с въвеждането на 5G мрежите в ЕС, и е в съответствие с изискванията на Решение за изпълнение (ЕС) 2019/784 на Комисията за хармонизиране на радиочестотната лента 24,25—27,5 GHz за наземни системи, позволяващи предоставянето на безжични широколентови електронни съобщителни услуги в Съюза. Въпросът е поставян на заседания на Съвета по националния радиочестотен спектър и в работната група, работила по изготвянето на проекта. МВР, като ползвател на посочените радиочестотни ленти, може да предприеме действия за освобождаване на лентите и така да допринесе за изпълнение на цитираните решения, само при предоставяне на равностойна замяна на радиочестотен спектър при едни и същи условия. В този смисъл няма правно основание за промяна на съществуващите норми. Още повече, че се отнася до ленти от националната сигурност, чието вътрешно разпределение не следва да бъде съгласувано с Комисия за регулирате на съобщенията (КРС). Съгласно чл. 32 от Закона за електронни съобщения, КРС притежава законови правомощия и компетентност само по отношение на управлението на радиочестотния спектър за граждански нужди. Законодателят изрично е посочил с разпоредбата на чл. 3, ал. 1 от ЗЕС, че законът „не се прилага при осъществяване на електронни съобщения от Министерството на отбраната, от Министерството на вътрешните работи, от Държавна агенция "Национална сигурност", от Националната служба за охрана и от Държавна агенция "Разузнаване" за собствени нужди, както и по отношение на вътрешното разпределение на честотите и определянето на повиквателните знаци за техните служебни радиовръзки“, каквато е настоящата хипотеза.  В тази връзка няма основание да се въвежда забележка 48 в радиочестотни ленти 22.5-22.55 GHz, 22.55-23.15 GHz, 23.15-23.55 GHz и 23.55-23.6 GHz.  Отразено е в проекта.  По аргументите по т. 1. |
| **Българска федерация на радиолюбителите - БФРЛ** | **Предложение**: да отпадне забележка 63 от Националния план за разпределение на радиочестотния спектър.  Радиочестотна лента 50-51 MHz е разпределена за любителска радиослужба на вторична основа, но със забележка 63, лентата, която може да се ползва от радиолюбителите е ограничена в границите 50.05-50.20 MHz. Разширяването на обхвата 50 MHz е от голямо значение за българските радиолюбители, тъй като ще подпомогне изпълнението на целите на любителската радиослужба, включително при бедствия и аварии. По този начин ще се позволи установяването на връзки с DX-станции, което е едно от основните предизвикателства на обхвата.  Предложението съответства на практиката в съседните държави: лентата 50-52 MHz може да се ползва от радиолюбители в Румъния, Гърция, Сърбия. | Не се приема | Настоящите изменения на Националния план за разпределение на радиочестотния спектър са изготвени в резултат на дейността на междуведомствена работна група, назначена след взето решение на Съвета по националния радиочестотен спектър. В обхвата на дейността на работната група са включени за разглеждане точно определени честотни ленти, свързани с осигуряване на радиочестотен ресурс за изграждане на 5G мрежи.  Исканото разширяване използването на обхват 50 MHz от радиолюбителите включва радиочестотна лента 51-52 MHz. В нея е в сила забележка 48:  „48. В тази лента отделни честоти и радиочестотни ленти могат да се използват за нуждите на националната сигурността след съгласуване с Комисията за регулиране на съобщенията“.  Възможността за ползване на лентата за национална сигурност изисква въпросът да се разглежда в Съвета по националния радиочестотен спектър, където да се отчетат изискванията на всички засегнати ведомства, след което да се вземе решение за евентуална промяна. |
| **Калина Димитрова**  *Първи секретар в Постоянно представителство на Република България към Европейския съюз* | **Конкретни бележки:**  Забележките към предложените изменения следва да съответстват на изискванията на пътната карта, приета с Решение № 887 на МС от 6 декември 2018 г., тъй като пътната карта въвежда изисквания на Решение (ЕС) 2017/899 на Европейския парламент и на Съвета за използването на радиочестотна лента 470 - 790 МНz в Съюза. В тази връзка, следва да се отчетат и приложимите писма на ЕК и препоръките, отправени от ЕК във връзка с изпълнение на Решение (ЕС) 2017/899 на Европейския парламент и на Съвета за използването на радиочестотна лента 470 - 790 МНz в Съюза.  Съгласно пътната карта, приета с Решение № 887 на МС от 6 декември 2018 г., по-конкретно, т. 3 „Изменение на Националния план за разпределение на радиочестотния спектър“:  „За своевременно прилагане на разпоредбите на Решение (ЕС) 2017/899 в срок до януари 2020 г. следва да бъде изменен Националния план за разпределение на радиочестотния спектър, в който да бъде отразено преразпределението на радиочестотна лента 694 - 790 МНz по радиослужби, ползватели и приложения. Измененията на Националния план за разпределение на радиочестотния спектър следва да отразят новата, фактическа обстановка, осигуряваща ползването на обхват 700 МНz за наземни мрежи, позволяващи предоставяне на електронни съобщителни услуги.  За да се създадат условия за хармонизирано използване на обхват 700 МНz към 31.05.2020 г. Министерство на отбраната ще освободи радиочестотни ленти 753-758 МНz (5 МНz) и 766-778 МНz (12 МНz). С освобождаване на тези радиочестотни ленти и лентите, използвани за цифрова телевизия в обхват 700 МНz, ще се осигури честотен ресурс от 2х20 МНz (ленти 703 – 723 MHz и 758 – 778 MHz) за граждански нужди и 2х5 MHz (698 - 703 MHz и 753 - 758 MHz) за нуждите на PPDR, съгласно разпределението на честотните блокове в приложението на Решение (ЕС) 2016/687.  Част от обхвата (радиочестотните ленти 726 – 753 MHz и 778 – 790 MHz) продължи да се използва за целите на обществения ред, обществената сигурност и отбраната от Министерство на отбраната.“  **Предложение:** Текста на забележка 360 да се преработи, както следва:  „360. Радиочестотни ленти 694-698 MHz, 703-723 MHz и 758-778 MHz не по-късно от 31.05.2020 г. са разпределени за радиослужба ПОДВИЖНА (за граждански нужди).  **Мотиви:** Забележка 360 е от изключително важно значение да се приведе в съответствие с изискванията на Решение (ЕС) 2017/899 на Европейския парламент и на Съвета за използването на радиочестотна лента 470 - 790 МНz в Съюза. Това означава, че в изпълнение на чл. 1, пар. 1 от цитираното решение на ЕС, ресурсът следва да е предоставен за граждански нужди най-късно до 30 юни 2020 г. Това означава, че посочените ленти следва да се предоставят за гражданско ползване, без условия за продължаващо ползване за нуждите на службите за въздушна радионавигация. Също така, в рамките на този срок, ресурсът не само, че трябва да е освободен, но и регулаторът следва да е провел състезателните процедури и да го е предоставил за граждански нужди – прилагам писмо на ЕК с коментари, в резултат на публикуваната от българската страна пътна карта, с изх. № на ЕК Ref. Ares(2019)127610 - 10/01/2019, препратено до МТИТС и МО с грама на ППРБЕС с № Пв 7.6.1-55/11.01.2019 г. На това основание, датата на освобождаване на ресурса за граждански нужди следва да е пределно ясна, без условия и да не е ориентировъчна. | Приема се с корекция | С цел недопускане възможност за различно тълкуване на забележката и ясно и еднозначно определяне възможността за използване на радиочестотните ленти, забележка 360 се изменя така:  „360. Радиочестотни ленти 694-698 MHz, 703-723 MHz и 758-778 MHz не по-късно от 1.06.2020 г. са разпределени за граждански нужди, за радиослужба ПОДВИЖНА, за използване за International Mobile Telecommunications (IMT)“. |